**ข่าวสารส่วนสวัสดิการสังคม องค์การบริหารส่วนตำบลคลองขาม**

****

****

****

แจ้งประชาสัมพันธ์ให้ผู้สูงอายุที่มีสิทธิ์รับเบี้ยผู้สูงอายุ มาลงทะเบียน เพื่อรับเบี้ยยังชีพผู้สูงอายุ ปีงบประมาณ ๒๕๖๔ โดยมีคุณสมบัติของผู้ที่สามารถลงทะเบียน ดังนี้

**๑.ผู้ที่มีอายุ ๖๐ ปี ขึ้นไป ที่ยังไม่เคยลงทะเบียนขอรับเบี้ยยังชีพฯ   
 (เกิดตั้งแต่ ๒ กันยายน ๒๕๐๔ – ๑ กันยายน ๒๕๐๔)**

**๒.ผู้ที่ได้รับเบี้ยฯย้ายภูมิลำเนามาจากที่อื่น**

**๓.ต้องเป็นผู้ที่ไม่ได้รับเงินจากหน่วยงานของภาครัฐ (ข้าราชการ)**

โดยมาลงทะเบียนด้วยตัวเอง ณ ห้องส่วนสวัสดิการสังคม องค์การบริหารส่วนตำบลคลองขาม ตั้งแต่ บัดนี้ ถึงวันที่ ๑ กันยายน ๒๕๖๓ **ในวันและเวลาทำการ**

ประชาสัมพันธ์การลงทะเบียนเพื่อขอรับเงินอุดหนุนเด็กแรกเกิด โดยมีหลักเกณฑ์ ดังนี้

มติคณะรัฐมนตรีเมื่อวันที่ 26 มีนาคม 2562 เห็นชอบโครงการเงินอุดหนุนเพื่อการเลี้ยงดู เด็กแรกเกิด โดยให้จ่ายเงินอุดหนุนเพื่อการเลี้ยงดูเด็กแรกเกิดให้กับเด็กแรกเกิดที่อยู่ในครัวเรือนที่สมาชิก มีรายได้เฉลี่ยไม่เกิน 100,000 บาท ต่อคน ต่อปีในอัตรา 600 บาท ต่อคน ต่อเดือน จนมีอายุครบ 6 ปี โดยมีรายละเอียดดังต่อไปนี้

1) เด็กที่รับสิทธิในปีงบประมาณ 2559 - 2561 (เด็กที่เกิดตั้งแต่วันที่ 1 ตุลาคม 2558 – 30 กันยายน 2561) ยังคงรับสิทธิอย่างต่อเนื่องจนมีอายุครบ 6 ปีโดยไม่ต้องลงทะเบียนใหม่

2) เด็กที่เกิดตั้งแต่วันที่ 1 ตุลาคม 2558 – 30 กันยายน 2561 ที่ไม่มีคุณสมบัติตามระเบียบ กรมกิจการเด็กและเยาวชน ว่าด้วยหลักเกณฑ์การจ่ายเงินอุดหนุนเพื่อการเลี้ยงดูเด็กแรกเกิด พ.ศ. 2561 แต่มีคุณสมบัติตามระเบียบกรมกิจการเด็กและเยาวชน ว่าด้วยการจ่ายเงินอุดหนุนเพื่อการเลี้ยงดูเด็กแรกเกิด พ.ศ. 2562 ต้องมาลงทะเบียน และมีสิทธิได้รับเงินตั้งแต่วันที่ลงทะเบียน จนมีอายุครบ 6 ปี

คุณสมบัติเด็กแรกเกิดที่มีสิทธิ

1) มีสัญชาติไทย (พ่อแม่มีสัญชาติไทย หรือพ่อหรือแม่มีสัญชาติไทย)

2) เกิดตั้งแต่วันที่ 1 ตุลาคม 2558 เป็นต้นไป จนมีอายุ ครบ 6 ปี

3) อาศัยอยู่กับผู้ปกครองที่อยู่ในครัวเรือนที่มีรายได้น้อย

4) ไม่อยู่ในสถานสงเคราะห์ของหน่วยงานของรัฐ หรือเอกชน

คุณสมบัติผูปกครองที่มีสิทธิลงทะเบียน

1) มีสัญชาติไทย

2) เป็นบุคคลที่รับเด็กแรกเกิดไว้ในความอุปการะ

3) เด็กแรกเกิดต้องอาศัยรวมอยู่ด้วย

4) อยู่ในครัวเรือนที่มีรายได้น้อย คือ สมาชิกครัวเรือนมีรายได้เฉลี่ยไมเกิน 100,000 บาท ต่อคน ต่อปี

**ลงทะเบียนเด็กแรกเกิด**